Na temelju članka 64. Zakona o zaštiti okoliša („Narodne novine" broj 80/13 i 78/15), članka 21. Uredbe o strateškoj procjeni utjecaja plana i programa na okoliš („Narodne novine"broj 64/08) i članka 44. Statuta Općine Legrad („Službeni glasnik Koprivničko-križevačke županije" broj 5/13), općinski načelnik Općine Legrad, 17. studenoga 2016. godine, donio je

**O D L U K U**

**o pokretanju postupka ocjene o potrebi**

**strateške procjene utjecaja na okoliš**

**Programa ukupnog razvoja Općine Legrad**

 **za 2016. do 2020. godine**

**Članak 1.**

Odlukom o započinjanju postupka ocjene o potrebi strateške procjene utjecaja na okoliš Programa ukupnog razvoja Općine Legrad za 2016. do 2020. godine (u daljnjem tekstu: Odluka) započinje postupak ocjene o potrebi strateške procjene utjecaja na okoliš Programa ukupnog razvoja Općine Legrad za razdoblje od 2016. do 2020.godine (u daljnjem tekstu: PUR).

Postupak izrade PUR-a započeo je Odlukom o izradi Programa ukupnog razvoja Općine Legrad za razdoblje od 2015. do 2020. godine, KLASA: 302-02/14-01/04, URBROJ: 2137/10-14-1, od 4. prosinca 2014. godine.

Postupak ocjene o potrebi strateške procjene utjecaja na okoliš za izradu PUR-a provodi Općina Legrad (u daljnjem tekstu: Općina) u suradnji sa Upravnim odjelom za prostorno uređenje, gradnju, zaštitu okoliša i zaštitu prirode Koprivničko-križevačke županije.

**Članak 2.**

Nositelj izrade PUR-a i provođenje postupka ocjene o potrebi strateške procjene utjecaja na okoliš je Jedinstveni upravni odjel Općine Legrad.

Izrađivač PUR-a je tvrtka Koprivnički poduzetnik d.o.o., Dravska 17, 48 000 Koprivnica.

**Članak 3.**

Ciljevi izrade PUR-a su:

* utvrđivanje lokalnih potreba te povezivanje s regionalnim, državnim te Europskim prioritetima i strategijama održivog i uključivog razvoja, kao osnove za strateško planiranje i izradu razvojnih programa svih partnera u kojima su zastupljene interesne skupine,
* stvaranje uvjeta za osiguranje potpora u svim društveno-gospodarskim područjima, u cilju povećanja i optimalnog korištenja njihovog razvojnog potencijala,
* stvaranje temelja pripreme i apliciranja za EU projekte i druge projekte putem dostupnih fondova kako za Općinu tako i za privatne i fizičke osobe i sve potencijalne investitore,
* definiranje smjerova za razvoj koordinirane, sustavne i strateške suradnje na lokalnoj, regionalnoj i državnoj razini, s partnerima iz drugih jedinica lokalne i područne (regionalne) samouprave iz Hrvatske i inozemstva,
* stvaranje uvjeta za razvoj sustava energetske učinkovitosti i održivo gospodarenje prirodnim resursima te zaštitu okoliša,
* utvrđivanje društveno-gospodarskih razvojnih ciljeva usmjerenih prema socio-ekonomskom održivom razvoju Općine te definiranje razvojnih prioriteta, mjera i projekata koji će doprinijeti ostvarenju ciljeva Programa.

Razlozi za donošenje PUR-a su :

* sveobuhvatno identificiranje postojećeg stanja na području tržišta rada, obrazovanja, zdravstva, kulture, sporta, organizacija civilnog društva, socijalne politike, komunalne i prometne infrastrukture, lokalnog gospodarstva, okoliša, te eventualno drugim područjima relevantnim za razvoj,
* utvrđivanje strateških ciljeva, vizije i misije Općine,
* utvrđivanje ciljeva, prioriteta i mjera za postizanje tih ciljeva.

Program ukupnog razvoja Općine Legrad za razdoblje od 2016. do 2020. godine je planski dokument koji se odnosi na cjelokupno područje Općine Legrad.

**Članak 4.**

Radnje koje će se provesti u postupku ocjene o potrebi strateške procjene utjecaja na okoliš Programa ukupnog razvoja Općine provode se sukladno odredbama Zakona o zaštiti okoliša („Narodne novine“ broj 80/13, 153/13. i 78/15) i Uredbe o strateškoj procjeni utjecaja plana i programa na okoliš („Narodne novine“ br. 64/08). Redoslijed radnji utvrđuje se u Prilogu I. ove Odluke.

U okviru postupka ocjene dostavit će se i zahtjev Ministarstvu zaštite okoliša i prirode, Upravi za zaštitu prirode radi provođenja postupka prethodne ocjene prihvatljivosti za ekološku mrežu sukladno odredbama Zakona o zaštiti prirode („Narodne novine“ broj 80/13).

**Članak 5.**

Zahtjev za davanje mišljenja o potrebi strateške procjene PUR-a dostavit će Jedinstveni upravni odjel Općine Legrad nadležnim tijelima i osobama iz Priloga II. ove Odluke, u roku od osam dana od dana donošenja ove Odluke.

Tijela i osobe iz prethodnog stavka ovog članka dužne su u roku od 30 dana od primitka zahtjeva dostaviti mišljenje o potrebi strateške procjene na temelju kriterija za utvrđivanje vjerojatno značajnog utjecaja PUR-a na okoliš, iz Priloga II. Uredbe o strateškoj procjeni utjecaja plana i programa na okoliš („Narodne novine“ broj 64/08) te ga dostaviti Jedinstvenom upravnom odjelu Općine Legrad.

**Članak 6.**

Prije donošenja odluke u postupku ocjene o potrebi strateške procjene Jedinstveni upravni odjel Općine Legrad dužan je o provedenom postupku ocjene pribaviti mišljenje Upravnog odjela za prostorno uređenje, gradnju i zaštitu okoliša Koprivničko-križevačke županije.

**Članak 7.**

Općina Legrad će informirati javnost sukladno odredbama Zakona o zaštiti okoliša („Narodne novine" broj 80/13, 153/13. i 78/15) i Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine" broj 64/08), kojima se uređuje informiranje javnosti i zainteresirane javnosti u pitanjima zaštite okoliša.

**Članak 8.**

Ova Odluka stupa na snagu danom donošenja, a objavit će se na web stranici Općine Legrad, [www.opcinalegrad.hr](http://www.opcinalegrad.hr).

**OPĆINSKI NAČELNIK OPĆINE LEGRAD**

**KLASA: 302-02/16-01/04**

**URBROJ: 2137/22-16-15**

**Legrad, 17. studenoga 2016.**

 **OPĆINSKI NAČELNIK:**

 **Ivan Sabolić, mag.pol.**

DOSTAVITI:

1. Tijelima i pravnim osobama iz Priloga II. Odluke
2. Arhiva, ovdje

*Prilog I. Odluke o započinjanju postupka ocjene o potrebi strateške procjene za Program ukupnog razvoja Općine Legrad* za razdoblje od 2016. do 2020*. godine:*

***REDOSLIJED RADNJI KOJE ĆE SE PROVESTI U POSTUPKU OCJENE O POTREBI STRATEŠKE PROCJENE UTJECAJA NA OKOLIŠ PROGRAMA UKUPNOG RAZVOJA OPĆINE LEGRAD ZA RAZDOBLJE OD 2016. DO 2020. GODINE***

1. Jedinstveni upravni odjel Općine Legrad, kao nadležno tijelo, započet će postupak ocjene o potrebi strateške procjene utjecaja na okoliš Programa ukupnog razvoja Općine Legrad za razdoblje od 2016. do 2020. godine u roku od 8 dana od dana donošenja ove Odluke.
2. Jedinstveni upravni odjel Općine Legrad pribavit će mišljenja tijela i osoba određenih posebnim propisima (navedeni u Prilogu II. ove Odluke) te će istima uz zahtjev za davanje mišljenja o potrebi strateške procjene dostaviti: Odluku o izradi Programa ukupnog razvoja Općine Legrad za razdoblje od 2016. do 2020. godine i ovu Odluku radi uvida u ciljeve i razloge donošenja Programa ukupnog razvoja Općine Legrad radi uvida u programska polazišta iste.
3. Na temelju kriterija za utvrđivanje vjerojatno značajnog utjecaja Program ukupnog razvoja Općine Legrad za razdoblje od 2016. do 2020. godine na okoliš iz Priloga II. Uredbe o strateškoj procjeni utjecaja plana i programa na okoliš („Narodne novine“ broj 64/08) tijela i osobe određene posebnim propisima dat će mišljenja o potrebi strateške procjene te ga u roku od 30 dana od dana primitka zahtjeva dostaviti Jedinstvenom upravnom odjelu Općine Legrad.
4. Prije donošenja odluke u postupku ocjene o potrebi strateške procjene Jedinstveni upravni odjel Općine Legrad dužan je o provedenom postupku ocjene pribaviti mišljenje Upravnog odjela za prostorno uređenje, gradnju, zaštitu okoliša i zaštitu prirode Koprivničko-križevačke županije.
5. Ako se u postupku ocjene o potrebi strateške procjene utvrdi da Program ukupnog razvoja Općine Legrad za razdoblje od 2016. do 2020. godine ima vjerojatno značajan utjecaj na okoliš, načelnik Općine donosi odluku o obvezi provedbe strateške procjene, koja sadrži osobito razloge zbog kojih je utvrđena potreba strateške procjene sukladno kriterijima iz Priloga II. Uredbe o strateškoj procjeni utjecaja plana i programa na okoliš („Narodne novine“ broj 64/08).
6. Ako se u postupku ocjene o potrebi strateške procjene utvrdi da Program ukupnog razvoja Općine Legrad za razdoblje od 2016.do 2020. godine nema vjerojatno značajan utjecaj na okoliš, načelnik Općine Legrad donosi odluku da nije potrebno provesti stratešku procjenu. Takva odluka sadrži osobito osnovne podatke o Programu ukupnog razvoja Općine Legrad za razdoblje od 2016.do 2020. godine te obrazloženje razloga zbog kojih je utvrđeno da nije potrebno provesti stratešku procjenu sukladno kriterijima iz Priloga II. Uredbe o strateškoj procjeni utjecaja plana i programa na okoliš („Narodne novine“ broj 64/08).
7. O odlukama iz točke 5. i 6. informirat će se javnost i zainteresirana javnost sukladno odredbama Zakona o zaštiti okoliša i Uredbi o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“ broj 64/08).

*Prilog II. Odluke o započinjanju postupka ocjene o potrebi strateške procjene za Program ukupnog razvoja Općine Legrad za razdoblje 2016. do 2020. godine:*

*POPIS TIJELA I OSOBA OREĐENIH POSEBNIM PROPISIMA KOJA ĆE SUDJELOVATI U POSTUPKU OCJENE O POTREBI STRATEŠKE PROCJENE UTJECAJA NA OKOLIŠ PROGRAMA UKUPNOG RAZVOJA OPĆINE LEGRAD ZA RAZDOBLJE OD 2016. DO 2020. GODINE*

1. Ministarstvo zaštite okoliša i energetike, Uprava za zaštitu prirode, Radnička cesta 80, Zagreb,
2. Ministarstvo kulture, Konzervatorski odjel u Bjelovaru, Trg E. Kvaternika 6, Bjelovar,
3. Koprivničko-križevačka županija, Upravni odjel za gospodarstvo, komunalne djelatnosti i poljoprivredu, Antuna Nemčića 5, Koprivnica,
4. Javna ustanova za upravljanje zaštićenim dijelovima prirode na području Koprivničko-križevačke županije, Florijanski trg 4/II, Koprivnica,
5. Hrvatske vode, VGO za Muru i gornju Dravu , VGI za mali sliv "Bistra", Antuna Radića 8b, Đurđevac,
6. Hrvatske vode, VGO za Muru i gornju Dravu , Međimurska 26b, 42000 Varaždin,
7. HEP, Hrvatska elektroprivreda, ODS Elektra Koprivnica, Hrvatske državnosti 32, Koprivnica,
8. Hrvatske šume, UŠP Koprivnica, Šumarija Koprivnica, Močile 2, Koprivnica,
9. INA Industrija nafte d.d., Avenija Većeslava Holjevca 10, 10002 Zagreb,
10. Koprivničke vode d.o.o., Mosna 15, Koprivnica,
11. Koprivnica plin distribucija plina d.o.o., Mosna 15, Koprivnica,
12. Županijska uprava za ceste Koprivničko-križevačke županije, I. Z. Dijankovečkog 3, Križevci,
13. „Piškornica – sanacijsko odlagalište“ d.o.o., Matije Gupca 12, Koprivnički Ivanec,
14. Regionalni centar za gospodarenje otpadom sjeverozapadne Hrvatske Piškornica, Matije Gupca 12, Koprivnički Ivanec,
15. Zavod za javno zdravstvo Koprivničko-križevačke županije, Trg dr. Tomislava Bardeka 10, Koprivnica,
16. Općina Đelekovec, M. P. Miškine 1, 48316 Đelekovec,
17. Općina Drnje, Trg kralja Tomislava 29, Drnje, 48316 Đelekovec,
18. Općina Rasinja, Trg Svetog Florijana 2, 48312 Rasinja,
19. Općina Mali Bukovec, M.P. Miškine 14, 42231 Mali Bukovec,
20. Općina Donja Dubrava, Trg Republike 13, 40328 Donja Dubrava,
21. Općina Kotoriba, Kolodvorska 4, 40329 Kotoriba,
22. Općina Donji Vidovec, R. Končara 9, 40327 Donji Vidovec.